Диас Аяған
Студенттерге жайлы жағдай
М. Қозыбаев атындағы Солтустік Казакран университетіне аталған жоғары оқу орны директорлар кеңесінің мушесі, стратегиялық жоспарлау комитетінің төрағасы, “Әділдік жолы” қоғамдық бірлестігінің атқарушы директоры Дидар Смағұлов келді. Ол жаңа оқу- зертханалық корпусты аралап, зертханалардың, агрокомпетенция орталығының, жатақханалар мен оқу корпустарының қызметімен танысты.
Бұдан кейін Дидар Нұркенұлы университет ұжымымен және студенттермен кездесу өткізіп, онда жоғары оқу орнының жұмысын одан әрі жетілдіру мәселелері қарастырылды.
- Екі жылдан бері университет корпоративтік басқаруға көшкен. Бүкіл әлемде жоғары білім беру жүйесіндегі басқарудың бұл тәсілі қызметтің ашықтығын арттыратын ең тиімді әдістердің бірі болып табылады. Біз жаңа жобаны іске  қосудың  маңызды кезеңінен өттік.
Бүгінгі таңда негізгі мақсат - өңірді дамыту және М.Қозыбаев университетінде оқитын білім алушылар үшін жақсы жағдай жасау, - деп атап өтті Дидар Смағұлов.
Кездесуде директорлар кеңесінің жұмысы туралы айтылып, университет ұжымымен жаңа оқу-зертханалық кешен үдерісін, корпустар мен жатақханаларды күрделі жөндеу, гранттар беру және ҰБТ өткізу мәселелері талқыланды. Университеттегі сыбайлас жемқорлыққа қарсы іс-қимыл жөніндегі комплаенс тәжірибесі де әңгіме өзегіне айналды. Сонымен қатар жоғары оқу орнында білім беру үдерісін цифрландыру жайы назардан тыс қалмады.

